Живко Лазаров
С любимата не се разделяй! Никога…

chitanka.info

С любимата не се разделяй! Никога!

Дори за кратък миг от вечността.

Остра болка ще затрупа смисъла,

на късната, достигната мечта.

И макар, съизмерима с времето,

раздялата да е като миг,

ще усетиш рязко, тежко бремето

и ще станеш неин мъченик.

Когато няма я, до теб любимата,

какво е щастието?! Радостта?!

Едно очакване остава ненадминато.

Най-трудното, познавано в света.

С любимата не се разделяй! Никога!

Ще скъсаш нещо в своята душа.

Живота става сив и губи ритъма,

и страда, страда страшно любовта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.